आपको बता दें कि भोजपुरी संगीत को नई ऊंचाई देने में व्यस्त कल्पना इसी साल आस्ट्रेलिया में हो रहे कॉमनवेल्थ गेम्स के समापन समारोह में भोजपुरी गीतों की धुन बिखेरेंगी. भोजपुरी के शेक्सपियर कहे जाने वाले भिखारी ठाकुर के जीवन पर 'द लेगेसी ऑफ भिखारी ठाकुर' का निर्माण कर वाहवाही बटोर चुकी कल्पना ने भोजपुरी संगीत को प्रतिष्ठित पैडी फील्ड महोत्सव और एमटीवी के कोक स्टूडियो तक पहुंचाया है.